Autoretrato de Gustave Moreau, 1850
**Gustave Moreau**, nado en París o 6 de abril de 1826 e finado na mesma cidade o 18 de abril de 1898, foi un pintor, gravador e debuxante francés, precursor do Simbolismo e da estética decadente de finais do século XIX.

Traxectoria
-----------

Gustave Moreau era dunha familia burguesa que non puxo obstáculos á súa vocación artística. En 1888 entrou na Academia das Belas Artes en París e foi profesor de pintores que logo foron célebres, como Henri Matisse, Albert Marquet e Georges Rouault. Viaxou a Italia no ano 1841, e logo volveu entre 1857 e 1859 para copiar os mestres italianos. Faleceu aos setenta e dous anos de idade. Foi sepultado no cemiterio parisiense de Montmartre. Á súa morte deixou como legado o seu taller, que se converteu no museo Gustave Moreau, inaugurado o 13 de xaneiro de 1903. Apuntouse para a guerra franco-prusiana do 1870, pero non puido quedar por causa da súa reuma.

Obra
----

*Edipo e a esfinxe* (1864)
A obra de Moreau vai do Romanticismo ó Simbolismo. Aínda que é frecuente incluír a Moreau na nómina dos pintores simbolistas, a súa obra anticipouse en varias décadas á proclamación oficial do movemento por Jean Moréas en 1886.

Nas primeiras obras de Moreau son destacables as influencias de Ingres, no tratamento da anatomía, especialmente masculina, e de Delacroix, en canto á elección de temáticas exóticas, a través do seu mentor Théodore Chassériau, quen fora discípulo de ambos. Co tempo, a obra de Moreau vai concedendo menor importancia á liña e máis ao colorido. Da súa última etapa, consérvase no museo Moreau unha serie de acuarelas que a crítica contemporánea considera moi próximas á abstracción.

O mundo de Moreau está poboado de adolescentes andróxinos e mulleres fascinantes e perversas (como a *Salomé do seu cadro* A aparición, pero tamén *Dalila ou Deyanira*). Mostra tamén unha certa predilección polo monstruoso. É patente o seu interese polo oriental tanto na elección dos temas como na ambientación decadente dos seus cadros (Xúpiter e Sémelle, por exemplo, evoca poderosamente a arte da India).

Non frecuentou moito os temas cristiáns, aínda que en 1862 pintou, por encargo, un *Via crucis* para a igrexa de Notre-Dame-de-Decazeville. Con todo, dous temas da iconografía cristiá son recorrentes na súa obra: o da Piedade e o de San Sebastián. É destacable tamén un cadro relixioso bastante tardío, *A flor mística* (cara a 1890), de carácter alegórico, no que a flor da Igrexa se alimenta do sangue dos mártires.

Pode considerarse precursor do Simbolismo. A súa influencia é decisiva en artistas emblemáticos do movemento como Odilon Redon. A súa obra posúe unha textura onírica que fixo que fose revalorizada, xa no século XX, polos surrealistas. No 1912, André Breton emocionouse ao visitar o museo de Gustave Moreau.

Aínda que Moreau rexeitou sempre ser un pintor literario, debe destacarse o impacto que a súa obra causou entre literatos tan relevantes como Théophile Gautier ou J. K. Huysmans, entre moitos outros, atraídos pola súa estética simbolista e decadente. O protagonista de *À rebours*, de J. K. Huysmans, Des Esseintes, que é o personaxe principal, encarna o decadentismo, está fascinado pola arte de Moreau, e especialmente polo cadro *A aparición*.

Museo
-----

Gustave Moreau tiña casa con taller no número 14 na rúa La Rochefoucault en París, ao morrer legouno á cidade de París. O 13 de xaneiro 1903 abriouse ao público o Museo coas obras que deixou, case 850 pinturas, 350 acuarelas e máis de 13000 debuxos. Polo tanto, moitas máis obras andan en coleccións privadas. En 1912, André Breton visitou este museo.

Galería de imaxes
-----------------

* L'Apparition (1876)*L'Apparition* (1876)
* La Vie de l'Humanité (1886)*La Vie de l'Humanité* (1886)
* Hercule et l'Hydre de Lerne (1869-76)*Hercule et l'Hydre de Lerne* (1869-76)
* Jupiter et Sémélé (1895)*Jupiter et Sémélé* (1895)
* Œdipe et le Sphinx (1864)*Œdipe et le Sphinx* (1864)
* Prométhée (1868)*Prométhée* (1868)
* Orphée (1865)*Orphée* (1865)
* Orphée (détail)*Orphée* (détail)
* Jason et Médée (1865)*Jason et Médée* (1865)
* Salomé (1871)*Salomé* (1871)
* Saint Georges et le dragon*Saint Georges et le dragon*

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Gustave Moreau*** |

### Bibliografía

* Fernández Polanco, Aurora: Fin de Siglo: Simbolismo y Art Nouveau ("Historia del Arte", nº 42, Historia 16, 1989).
* Hamilton, George Heard: Pintura y escultura en Europa 1880-1940. Editorial Cátedra, 1993. Páxinas 79-82. ISBN 84-376-0230-0
* Hofstätter, Hans H.: Gustave Moreau. Editorial Labor, 1980. ISBN 84-335-7563-5 (título original: Gustave Moreau, Leben und Werk).

### Outros artigos

* Simbolismo

### Ligazóns externas

* Museo Nacional Gustave Moreau, en París *(en francés)*
* Gustave Moreau en Artcyclopedia *(en inglés)*
* Gustave Moreau en Anarkasis
* Páxina de Artehistoria *(en castelán)*

|  |  |
| --- | --- |
| Control de autoridades | 
* Wd: Q203828
* WorldCat
* VIAF: 46844904
* AGORHA: 112104
* BIBSYS: 90156866
* BMT: 39370
* BNE: XX1039382
* BNF: 12395765j
* BRE: 2644355
* Bridgeman: 24
* CANTIC: a10909394
* CERL: cnp00560084
* CiNii: DA00403211
* DeutscheBio: 118583972
* Discogs: 2334458
* EBID: ID
* Europeana: ID
* FAST: 1154
* GEC: 0044316
* GND: 118583972
* ISNI: 0000000121010994
* LCCN: n50004629
* Léonore: [LH//1928/29 29]
* NDL: 00450482
* NKC: jn20000701262
* NLA: 35361845
* NLG: 195339
* NTA: 069502501
* OL: OL245071A
* Persée: 139047
* PTBNP: 1806131
* RKD: 57637
* SELIBR: 300930
* SNAC: w6vd796s
* SUDOC: 033052093
* Treccani: gustave-moreau
* ULAN: 500115776

 |